
[bookmark: _GoBack]2016 m. spalio 26 d. (trečiadienį) Birštono muziejuje vyko konferencija „Mokinių užimtumo ir neformaliojo vaikų švietimo programų įgyvendinimas Birštono savivaldybėje 2016 m“. Joje dalyvavo Birštono savivaldybės mero pavaduotojas Vytas Kederys, administracijos, ugdymo įstaigų atstovai, vaikų užimtumo ir neformaliojo vaikų švietimo programų vykdytojai, svečiai.
Po sveikinimo žodžių Birštono savivaldybės administracijos Švietimo, kultūros ir sporto skyriaus vedėja Angelė Žiūraitienė pristatė Neformaliojo vaikų švietimo įgyvendinimo situaciją Birštono savivaldybėje bei vaikų ir mokinių užimtumo programų vykdytojus 2016 m.
Konferencijos metu pristatyti šie projektai: „Judėkime ir plaukime kartu“, ,,Žaliam berže gegulė kukavo…ׅ“, ,,Vaikų vasara Nemajūnų dienos centre“, „Pramoginių šokių nauda vaikams bei suaugusiems“, Skautų vasaros stovykla ,,Snaigynai“, ,,Stovykla Žnine (Lenkija) 4–5 klasių mokiniams“, „Vasara – kelionių metas“, ,,Vasara – galimybė skleistis kūrybiškumui“, edukacijos: ,,Popieriaus skrebinimo tradicijos Lietuvos kultūroje“ ir ,,Vėlinių vainikų pynimas“.
2016 metais Birštono savivaldybėje vyko 8 vaikų ir mokinių vasaros užimtumo projektai, kuriuose dalyvavo: Birštono sporto centras, vaikų lopšelis-darželis „Vyturėlis“, Nemajūnų dienos centras, Birštono gimnazija (2 projektai), Birštono viešoji biblioteka, Birštono meno mokykla (2 projektai).
Baigiamąjį žodį tarė Birštono savivaldybės mero pavaduotojas Vytas Kederys, pasidžiaugdamas Birštono savivaldybės vaikų turiningai praleista, aktyvia vasara.

